Id-Deċiżjoni tal-Kummissjoni
tat-18 ta' Frar 2002
dwar format komuni għas-sottomissjoni ta' sommarji ta' data nazzjonali dwar il-kwalità tal-fuel
(notifikata taħt id-dokument numru K(2002) 508)
(2002/159/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva 98/70/KE tal-Parlament Ewropew u tal-Kunsill tat-13 ta' Ottubru 1998 dwar il-kwalità tal-fuel tal-petrol u tad-diesel, u li temenda d-Direttiva tal-Kunsill 93/12/KEE [1], u b'mod partikolari Artikolu 8(3) tagħha,
Billi:
(1) Huwa meħtieġ mill-Istati Membri li jikkontrollaw il-kwalità tal-fuel tal-petrol u tad-diesel mibjugħ fit-territorji tagħhom sabiex jiżguraw illi jaqblu ma' l-ispeċifikazzjonijiet ambjentali tad-Direttiva 98/70/KE u sabiex jiżguraw l-effettività tal-miżuri li jnaqqsu t-tniġġiż atmosferiku maħluq mill-vetturi.
(2) Huwa meħtieġ li jiġi stabbilit format komuni ta' tħabbir għas-sottomissjoni ta' l-informazzjoni dwar il-kontroll tal-kwalità tal-fuel bi qbil ma' Artikolu 8(3) tad-Direttiva 98/70/KE
ADOTTAT DIN ID-DEĊIŻJONI:
Artikolu 1
Din id-Deċiżjoni tistabbilixxi format komuni għas-sottomissjoni ta' data nazzjonali dwar il-kwalità tal-fuwil bi qbil ma' Artikolu 8 tad-Direttiva 98/70/KE.
Artikolu 2
L-Istati Membri għandhom jużaw il-format stabbilit fl-Anness, meta jagħmlu s-sottomissjoni tagħhom lill-Kummissjoni.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fit-18 ta' Frar 2002.